વોશિંગ્ટન- અમેરિકાના રક્ષાપ્રધાન જેમ્સ મેટિસે તેમની સિંગાપુર મુલાકાત દરમિયાન જણાવ્યું કે, ચીનની સેના દક્ષિણ ચીન સમુદ્રમાં તેનું પ્રભુત્વ વધારી રહી છે. વધુમાં મેટિસે કહ્યું કે, ‘વિવાદીત સમુદ્રી ક્ષેત્રમાં ચીન આધુનિક હથિયાર પ્રણાલી તહેનાત કરીને પોતાની દાદાગીરી દર્શાવી રહ્યું છે’. સિંગાપુરમાં યોજાયેલી ઉચ્ચસ્તરીય સુરક્ષા શિખર બેઠકમાં પેન્ટાગોનના વડાએ જણાવ્યું કે, અમેરિકન સેના કોરિયાઈ ટાપુને પૂર્ણ, પ્રામાણિક, યોગ્ય અને સ્થાઈ પરમાણુ નિઃશસ્ત્રીકરણ માટે લશ્કરી અધિકારી અને રાજદ્વારીઓનું સમર્થન ચાલુ રાખશે. ઉલ્લેખનીય છે કે, બે સપ્તાહ બાદ અમેરિકન પ્રેસિડેન્ટ ડોનાલ્ડ ટ્રમ્પ અને ઉત્તર કોરિયાના સુપ્રીમ લીડર કિમ જોંગ ઉન વચ્ચે સિંગાપુરમાં શિખર બેઠક યોજાશે.